Nägime aknast, kuidas omanikud panid oma vana puumaja põlema. Siis läksid nad veel uksest sisse. Kartsin, et nii võivad nad vingu kätte jääda. Aga siis oli näha, et nad ei olnud sisenenud põlevasse majja, vaid selle kõrvalmajja. Seal nad tagusid haamriga. Nad hakkasid meie juurde tulema. Panime akna haagid kinni, et nad  sisse ei saaks.    Valmistusin Vihmandiga muudetud algseisust malet mängima. Panime etturid esimesse ja vigurid teise ritta. Valged olid minul. Lõin juba esimesel käigul oma lipuga Vihmandi lipu, ilma et ta oleks midagi vastu saanud. Teisel käigul tahtsin lüia tema vankrit, aga siis nägin, et teine vanker kaitseb seda. Hakkasime üksteise nuppe blokeerima, et need käia ei saaks. Henn pani lipu kõrvale konstruktorist nupu, mis hoidis lipust kinni, et see liigutada ei saaks. Laotasime vendadega oma  luuletusi laiali. Kartsin, et vendade luuletused võivad minu omadest paremad olla. Aga siis sain aru, et vendade luuletused kehtivad ainult selles konstruktoriseisus.